**TÁJÉKOZTATÓ**

A Tolna Vármegyei Kormányhivatal Agrárügyi Főosztály Vadászati, Halászati és Földművelésügyi Osztálya **halőr** tanfolyamot és vizsgát szervez. A tanfolyamon való részvétel feltétele a vizsgának!

**Időpont: 2023. szeptember 28.**

Regisztráció: 900-1000 óra

Tanfolyam: 1000 - 1100

Vizsga: 1100

Helyszín: Szekszárd, Tormay Béla u. 18. Tormay Béla terem.

Jelentkezés módja: a mellékelt, letölthető adatlap kitöltésével és leadásával

* postai úton a Vadászati, Halászati és Földművelésügyi Osztályra 7100 Szekszárd, Tormay Béla u.18
* vagy e-mail útján a foldmuveles@tolna.gov.hu e-mail címre)

**Jelentkezési és fizetési határidő: 2023. szeptember 21. (csütörtök)**

**A BEFIZETÉSRŐL SZÓLÓ IGAZOLÁST A JELENTKEZÉSI LAPHOZ CSATONI KELL. CSAK EBBEN A FORMÁBAN ÉRVÉNYES A JELENTKEZÉS A VIZSGÁRA.**

A hivatásos halőr és társadalmi halőr vizsgáztatásának díja **5000,- Ft,** melyet a Tolna Vármegyei Kormányhivatal **10046003-00302412-00000000** számú bankszámlájára kell befizetni.

Befizetés módja: átutalás/készpénz átutalási megbízás (csekk fenti címen átvehető)

A közlemény rovatban fel kell tüntetni magánszemély esetén:

- a vizsgára jelentkező nevét

- adószámát

- a befizetés jogcímét (halőri vizsgadíj)

- lakcím

- foglalkoztató halgazdálkodásra jogosult megnevezése (ha van ilyen)

**FIGYELEM:** Ha a vizsgára egy horgászegyesület több halőrt/halőr jelöltet küld, a befizetést egy összegben kérjük elvégezni, az egyesület számlájáról utalva. **Az átutalás közlemény rovatába az egyesület nevét, címét és adószámát kötelező feltüntetni!**

**A vizsgára a vizsgázó hozza magával személyi azonosító igazolványát és lakcímkártyáját, a vizsgadíj befizetését igazoló szelvényt és tollat.**

A hivatásos halőr vizsga a halászattal és horgászattal kapcsolatos ismeretekből, a halgazdálkodás és halvédelem, a halászati őrzés, a mezei őrszolgálattal, valamint a vagyonőrökkel kapcsolatos jogszabályok ismeretéből áll.

**A vizsga leírása:**

**2 részes, írásos vizsga. A vizsga előtt kb. 1 órás felkészítés, mely után a vizsga következik.**

**1. rész: halfelismerés vetített képekről. 10 bemutatott halból 8 kötelezően felismerendő.**

**2. rész: tesztlap kitöltése (50 kérdés, melyből minimum 65%-ot teljesíteni kell)**

**A felkészülés során kiemelt figyelmet kell fordítani a következő témakörök megismerésére:**

- Mellékelt tananyag szerint (*Amit a halőrvizsgán tudni illik*.)

- a halgazdálkodásról és a hal védelméről szóló **2013. évi CII. törvény** 56.§, 56/A.§, és 57.§ (17. A halászati őrzés)

- a halgazdálkodás és a halvédelem egyes szabályainak megállapításáról szóló **133/2013. (XII. 29.) VM rendelet** 39.§-tól a 44.§-ig (11. A halászati őrzés alcímhez fejezet)

- a rendelet 8. (Őshonos és idegenhonos halfajok) és 9. (Őshonos, fogható halfajok fajlagos tilalmi ideje, kifogható mérettartománya, valamint a horgászatra és a rekreációs célú halászatra vonatkozó napi kifogható darabszáma) melléklete szerinti táblázat.

*(TVKH Agrárügyi Főosztály Vadászati, Halászati és Földművelésügyi Osztály)*